XIV SETO KONGRESS 
Verskah 9. oktoobril 2024 

OTSUS
Seto kiil ku seto rahva ja kultuuri alus ja põliskiili aastakümme

Tunnustadõh, õt seto kiil om Eesti ja Vinnemaa väikoarvulinõ põliskiil, mia om välläkuulmisõ ohoh;
Saiõh arvu, õt seto kiilt saa-i alal hoita’ õnnõ keelekogokunna pingutuisiga, a om vaja tukõ riiklikust keelepoliitikast ja säädüsruumist;
Ar’ märkeh, õt seto keele prestiižile ja alalhoitmisõlõ ütest suurõmbast ohost om riigi puult seto keele mitte tähele pandminõ ja mitte tunśtaminõ;
Näteh, õt om rassõ õigõt keelepoliitikat tetä’, tiidüst tetä’, plaanõ pitä’, ku olõ-i tiidmist õigõst keelestatistikast, ku seto keele kõnõlõja’ olõ-i üle loet ja kirja pant;
Ar’ märkeh, õt rahvusvahelidsõ põliskiili aastakümne (2022–2032) üts päämiisi mõttit om anda’ põliskeele kõnõlõjalõ ütehkõnõlõmisõ õigus riigi puult keeleasju arotamisõl ni otsustamisõl;
Ar’ märkeh, õt rahvusvahelidsõ põliskiili aastakümne (2022–2032) üleilmalidsõ tegevüsplaani perrä piat Eesti riik vasta võtma uma riikliku põliskiili alalhoitmisõ tegevüskava,

Seto Kongress OTSUSTAS:
1.	Vabariigi Valtsusõl tulõ kipõlt kokko panda’ ja vasta võtta’ Eesti põliskiili alalhoitmisõ tegevüskava.
2.	Tulõnõvalt keelesäädüse vällätüütämisõ kavatsusõst tulõ vahtsõh riigi keelesäädüseh anda’ seto keelele Eesti põliskeele staatus.
3.	Seto kiil tulõ panda’ Rahvastikuregistri keelevaliku nimekirja.
4.	Kõigi Eesti põliskiili pututavidõ otsustõ tegemisõ mano tulõ kutsu’ Seto Kongressi Vanõmbidõ Kogo.